CELEX: 62013CN0046
Language: lt
Date: 2013-01-28 00:00:00
Title: Byla C-46/13: 2013 m. sausio 28 d. Datenschutzkommission (Austrija) pateiktas prašymas priimti prejudicinį sprendimą byloje H prieš E

25.5.2013   
            
            
               LT
            
            
               Europos Sąjungos oficialusis leidinys
            
            
               C 147/3
            
         2013 m. sausio 28 d.Datenschutzkommission (Austrija) pateiktas prašymas priimti prejudicinį sprendimą byloje H prieš E
   
   (Byla C-46/13)
   2013/C 147/05
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Datenschutzkommission
   
   
      Pagrindinės bylos šalys
   
   
      Ieškovas: H
   
      Atsakovas: E
   
      Prejudiciniai klausimai
   
   
               1.
            
            
               Ar Direktyvos 2006/24/EB (1) 7 straipsnio c punktas turi būti aiškinamas taip, kad fizinis asmuo, kurio duomenys saugojami, kaip tai suprantama pagal šią direktyvą, nepriskiriamas „specialiai įgaliotam personalui“, kaip jis suprantamas pagal šią nuostatą, ir jam negali būti suteikta teisė iš viešai prieinamų ryšių paslaugų teikėjų arba viešųjų ryšių tinklų operatorių gauti informaciją apie savo duomenis?
            
         
               2.
            
            
               Ar Direktyvos 95/46/EB (2) 13 straipsnio 1 dalies c ir d punktai turi būti aiškinami taip, kad fizinis asmuo, kurio duomenys saugojami, kaip tai suprantama pagal Direktyvą 2006/24/EB, gali neturėti teisės pagal tos direktyvos 12 straipsnio a punktą iš viešai prieinamų ryšių paslaugų teikėjų arba viešųjų ryšių tinklų operatorių gauti informaciją apie savo duomenis arba ji gali būti apribota?
            
         
               3.
            
            
               Jei į pirmąjį klausimą bent iš dalies būtų atsakyta teigiamai: ar Direktyvos 2006/24/EB 7 straipsnio c punktas yra suderinamas su Chartijos 8 straipsnio 2 dalies antrame sakinyje įtvirtinta pagrindine teise ir ar jis atitinkamai galioja?
            
         
      (1)  2006 m. kovo 15 d. Europos Parlamento ir Tarybos direktyva 2006/24/EB dėl duomenų, generuojamų arba tvarkomų teikiant viešai prieinamas elektroninių ryšių paslaugas arba viešuosius ryšių tinklus, saugojimo ir iš dalies keičianti Direktyvą 2002/58/EB (OL L 105, p. 54).
   
      (2)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, p 31; 2004 m. specialusis leidimas lietuvių k., 13 sk., 15 t., p. 355).